**ILTAKOULU RY  PÖYTÄKIRJA**

**HALLITUKSEN KOKOUS 6/2019**

**Paikka: Pinni A Ylävitonen**

**Aika: keskiviikko 20.3.2019 kello 17.00**

**Paikalla:**

Samuel Jokela, puheenjohtaja

Lotta Ketola, sihteeri (poikkeuksellisesti)

Aino Uutela

Arttu Rintanen

Elmeri Vasamies

Emilia Kautto   
Emmi Nieminen

Henna Hurskainen  
Jasmin Rikkonen

Karoliina Vaakanainen

Kiia Karvonen *saapui 17.04.*

1. **Kokouksen avaaminen**

Avataan kokous klo 17.02.

1. **Kokouksen laillisuus ja päätösvaltaisuus**

Todetaan kokous lailliseksi ja päätösvaltaiseksi.

1. **Kokouksen pöytäkirjantarkastajien valinta**

Valitaan kokouksen pöytäkirjantarkastajiksi Elmeri Vasamies ja Emmi Nieminen.

1. **Kokouksen esityslistan hyväksyminen**

Hyväksytään esityslista.

*Kiia Karvonen saapuu 17.04.*

1. **Ilmoitusasiat ja posti**

a. Tarja Sepän ehdotus

Sepältä tuli sähköposti, että Tampereella vierailee amerikkalaisia opiskelijoita New Yorkin Adelphin yliopistosta. Seppä pyysi, josko voisimme järjestää opiskelijatapaamisen heidän kanssaan, johon sisältyisi myös saunatilan vuokraaminen. Halua löytyi järjestää illanvietto ja Samuel ottaa yhteyttä Seppään ja sovitaan aikataulua tarkemmin. Varataan sauna, kun tiedetään tarkemmat yksityiskohdat. Ilmoitetaan tapahtumasta jäsenistölle lähempänä.

b. Ilmastolakko

Iltakoululle tuli sähköpostia, jossa pyydettiin allekirjoittamaan ilmastokannanotto, jossa vaaditaan TREY:n asettuvan virallisesti tukemaan opiskelijoiden ilmastolakkoa ja sen tavoitteita. Samuel ehdottaa sähköistä äänestystä asiasta, jotta kaikki voivat äänestää. Hyväksytään ehdotus. Äänestys päättyy 20.3. klo 23.59. Juulia toivoo voivansa pitää aj-tilan ilmastopäivystyksen 5.4. Pidetään päivystys ennemmin torstaina 4.4.

c. Aj-tila ehdotus

Jasmin ehdottaa, että kaikille jäsenille annetaan kulkuoikeus aj-tilaan ja päivystystä olisi vain muutaman kerran viikossa. Siirretään asian käsittelyä seuraavaan kokoukseen, ja puhutaan samalla kahvikassan uudistamisesta.

1. **Sähköiset päätökset** 
   1. Samuel Jokela esittää 6.3. että lähdetään mukaan ilmastoveivi2019 -kampanjaan. Hyväksytään esitys.
   2. Emmi Nieminen esittää 10.3. että maksetaan Treanglo Oy:n lasku 935 euroa Särkän Märän lipuista. Hyväksytään esitys.
   3. Emmi Nieminen esittää 12.3. että maksetaan ennakkoveron molemmat erät yhtä aikaa, summana yhteensä 1236 euroa. Hyväksytään esitys.
2. **Talous** 
   1. Taloustilanne

Taloustilanne tällä hetkellä euroa 12 256,63€.

* 1. Laskut ja korvaukset

Ehdotetaan että maksetaan seuraavat laskut ja korvaukset:

1. Nokian Kerholalle vuosijuhlapaikan varausmaksu 200 euroa
2. Työllisyysrahaston työllisyysvakuusmaksu 38,29 euroa
3. Tanja Lähdekorvelle valmennuskurssivälineistä 184,90 euroa
4. Taru Kankaalle pullatiistain runebergintortuista 20,70 euroa.

Hyväksytään korvaukset ja laskut.

1. **Kevätkokous**

a) Siirtäminen viikolla

Hyväksytään Samuelin ehdotus siitä, että siirretään viikolla, jotta saadaan jäsenistölle avoin esityslista. Kevätkokous pidetään torstaina 4.4. klo 11.

b) Ponnet

Esitellään aikaisemman ponnen mukaisesti varainhankintasuunnitelma kevätkokouksessa, mutta suppea suunnitelma sillä tarvitsemme lisätietoa tulevasta valmennuskurssista voidaksemme tehdä konkreettisia päätöksiä.

c) Kokouksen työjärjestys

Laitetaan jäsenistölle avoin esityslista, jotta he voivat valmistella mahdollisia muutosehdotuksia ja ehdottaa muutoksia esityslistaan. Seitsemän päivää ennen kevätkokousta annamme pysyvän esityslistan tiedoksi jäsenistölle.

d) Varainhankinta

Samuel kirjoittaa viime syyskokouksen varainhankintasuunnitelman ja varainhallintaillan pohjalta suppean suunnitelman, joka voidaan esitellä kevätkokouksessa.

1. **Edustustehtävät** 
   1. Kosmos lahja

Kosmos pyytänyt lahjoja lahjoituksena Lapin ensi- ja turvakoti ry:lle. Samuel ehdottaa, että lahjoitetaan kymmenen euroa ja lisäksi viedään Kekkosta. Kekkosta tehdään sitseiltä ylijääneestä viinasta, halvimman mukaan.

* 1. Puolue ry

Malviina Heinä menossa puolueen sitseille ja hän edustaa Iltakoulua. Lahjana viedään sitseiltä jääneestä viinasta Kekkosta.

* 1. Konstruktion vuosijuhlat 30.3.

Päätetään lähtijät 21.2. klo 12 mennessä sähköisesti. Elmeri, Samuel ja Aino ilmaisseet kiinnostuksensa. Poissaoleville laitetaan kyselyä.

1. **Liikunta**

a) Huhtikuun liikuntakokeilu

Henna sopinut keilauksen Space Bowlingiin 1.4. Pyrkimys saada tapahtuma ulos 21.2. Hinta riippuu osallistujamäärästä, maksimi osallistujamäärä 16 henkilöä.

b) OSM-kisojen rahoitus

Lentopallokisoihin ei saada joukkuetta, joten ei tarvitse rahoittaa osallistumista. Jalkapallon OSM-kisoihin ilmoittautumismaksu on 220 euroa. TA:n peleihin saadaan kuitenkin yleensä parhaimmillaan kentällinen ja tarvittaisiin luultavasti enemmän. Henna ehdottaa, että ei lähdetä osallistumaan. Henna kuitenkin kyselee, josko löytyisi halukkaita.

1. **Yhdenvertaisuus ja tutorointi**

a) Tilannekatsaus

Juulia ei paikalla. Ensimmäinen kokous oli edellisellä viikolla, jossa keskusteltiin tuutoroinnista. Seuraava kokous heti huomenna. TREY laittaa kaikille fukseille materiaalipaketin, mutta mahdollisesti Iltakoulu laittaa myös omia materiaaleja, jos onnistuu. Arttu yrittää edustajistokokouksessa saada luvan laittaa omat materiaalit jakoon.

**12. Varainhankinta**

a) Tilannekatsaus

Blumen ja YKA:n kanssa sovittu sopimus. Kummasta tulee vielä mainos haalareihin. Doris myös hoidettu. Blumesta todennäköisesti vuosijuhlien jatkopaikka. Blume myös avaamassa uuden baarin, josta luultavasti saadaan sponsorointia. Arttu tekee uusista haalarimerkeistä kyselyn. Staabin ja Boomin kanssa tehty Pauligille kahvisponsorihakemus.

**13. Valmennuskurssi**

a) Tilannekatsaus

23 ilmoittautunutta ja neljä materiaalipakettia mennyt.

**14. Työelämä ja alumni**

a) Excu 3.4.

Tapahtuma on täysi, mutta tapahtumaan pääsee vielä mukaan, koska osallistujamäärä ei ole kohteissa ehdoton.

b) Kevään alumnitapahtuma

Tapahtuma järjestetään 18.5. Kartoitetaan lähempänä, kuka voi osallistua.

**15. Kulttuuri**

a) Viiniä sohvalla Aki Luoto 10.4.

Tilaksi suunniteltu Oasista. Teemana Euroviisujen poliittisuus.

b) Got-teemailta 15.4.

Tapahtuma järjestetään I-kadun kommuunissa, josta löytyy videotykki. Ajatuksena järjestää visailua ja pieni palkinto. Tapahtuma on nyyttärimuotoinen. Hallituksen jäsenet tekevät tietovisan.

c) Brunssi Klubilla & Lenin-museo 17.4.?

Kiia kartoittaa mahdollisia eri brunssipaikkoja.

d) Pubiryömintä 29.4.

Baarit valittu ja sopimuksia saatu. Kartan ja tehtävien luominen on aloitettu. Budjetti tulee olemaan 10 euroa.

**16. Koulutuspolitiikka**

a) Opetusneuvoston ensimmäisen kokous

Kokous oli tänään, joka sujui hyvin. 29.4. tai 2.5. tulossa Simaa ja tippaleipiä -kokous, jossa tarkoitus käydä läpi lukuvuosipalaute. Emilia antaa myös jäsenistölle tiedoksi lukuvuosipalautteen.

**17. Kehitysyhteistyö ja kansainvälisyys**

a) Tilannekatsaus

Uudessa kv-tutorhaussa saatu täyteen tutormäärä. Ensi vuonna TREY aikoo uudistaa järjestelmää toimivammaksi. ESN FINT:in ja Johdon kanssa suunniteltu kv-tapahtumaa.

**18. Viestintä**

a) Nettisivujen päivitys ja tarjoukset

Parhaat tarjoukset Eeva Lammiselta (620 euroa) ja Janne Kajanderilta (992 euroa). Hyväksytään Eeva Lammisen tarjous.

**19. Menneet tapahtumat**

a) Hiski Haukkala viiniä sohvalla 7.3.

Tapahtuma oli onnistunut, paikalla pääsääntöisesti fukseja, mukana kuitenkin muutama vanhempi opiskelija. Kulut olivat noin 60 euroa.

b) Poikkitieteellinen pakkaspäivä 12.3.

Pakkaspäivä Staabin, Patinan ja Interaktion järjestettiin uudella päivämäärällä huonojen kelien vuoksi, mutta osallistujia oli vain yksi. Interaktio ja Patina eivät päässeet järjestämään tapahtumaa.

c) IK goes Wine tasting 14.3.

Osallistujia oli 16, saatiin vanhemmilta osallistujilta hyvää palautetta ja toivottiin uutta tapahtumaa.

d) Tasa-arvon hengailuilta 15.3.

Mukana oli enemmän interaktiolaisia kuin iltakoululaisia, yhteensä osallistujia reilu 30. Myös MAGS ja Ristipistot viihtyivät.

e) Varainhankintailta 19.3.

Mukana oli 10-15 henkilöä, saatiin hyvä dokumentti kehitysideoista. Hyvää keskustelua.

**20. Tulevat tapahtumat**

a) St Patrick’s day sitsit 21.3.

Kaikki paikat ovat menneet. Tapahtumaan tarvitaan lisää henkilökuntaa.

b) Poikkitieteellinen juomapelirundi 26.3.

Tällä hetkellä ilmoittautunut 13 joukkuetta, yritetään saada mukaan enemmän osallistujia.

c) Pubivisa Tipsy ry:n kanssa

Järjestetään 8.4. Semaforissa. Tapahtuma on englannin kielinen.

d) Vappuviikot

Tapahtuma on nyt ulkona. Karoliina ja Elmeri tekevät maanantaiksi eventtejä yksittäisistä tapahtumista. Tapahtumatoimikunnan kanssa tehdään vappupassi, joka hyväksytetään hallituksella. Haalarimerkit ovat tulossa. Jaakko Saranne ja Roosa Käsmä on valittu toasteiksi vappusitseille.

e) Akateeminen Aurajokilaivuritutkinto Patinan kanssa

Turun jokilaivoilla järjestettävät approt sijoittuvat päivämäärälle 8-9.5. Patina kyselee kiinnostusta yhteiseen ryhmälippukiintiön ostoon (yhteensä 20 kpl). Tehdään sähköinen päätös. Kiinnostus tulee tietää 25.3 mennessä.

f) Särkän Märän lippujen jakaminen ja myyminen

Lipun myynti perjantaina 22.3, klo 12-14 omille jäsenille ja klo 15 eteenpäin muille halukkaille. Seuraavan viikon aikana lippujen jako aj-tilassa. Lipun hinta 17 euroa. Normaalisti hinta 16 euroa mutta Kide-app otti palvelumaksua. Rannekkeet ovat Elmerillä.

**21. Vuosijuhlat**

a) toimikunta

Juhlapaikan ennakkovarausmaksu on nyt maksettu. Toimikunnalle tehdään ehdotus, että hallitus olisi tervehtimässä vieraita. Huomioidaan erityisesti kutsuvieraat. Tarkastellaan kutsulistaa. Kutsutaan edelliset viisi puheenjohtajaa sekä noin 2-3 edellistä hallitusta.

**22. Muut esille tulevat asiat**

a) Jäsenrekisteri

Ei selkeyttä asiaan. Aino ehdottaa, että ruvetaan vuoden 2018 fukseista kartoittamaan jäseniä. Emmi Nieminen nimitetään jäsenrekisterivastaavaksi ja rupeaa päivittämään rekisteriä kuntoon. Syyskokoukseen ehdotetaan, että rahastonhoitaja hoitaa rekisteriä tulevaisuudessa.

b) Budjettikokous

Kokousta ei ole vielä pidetty. Pyritään pitämään ennen vappuviikkoja ja selvittämään vappuviikkojen budjetti.

c) Varainhankinta-ilta

Nimetään mahdollisimman pian varainhankintakoordinaattori ja pysyvä työryhmä hoitamaan varainhankinta-asioita. Joakim Vigelius mahdollisesti kiinnostunut koordinaattorin paikasta.

**23. Seuraavan kokouksen ajankohta**Seuraava kokous on tiistaina 2.4. klo 16.00.

**24. Kokouksen päättäminen**

Päätetään kokous klo 19.25

Samuel Jokela, puheenjohtaja Lotta Ketola, sihteeri

Elmeri Vasamies, pöytäkirjantarkastaja Emmi Nieminen, pöytäkirjantarkastaja